Z A P I S N I K
14. sjednice Vijeća MO „Kralj Petar Svačić“ održane u utorak, 31. svibnja u 8,00 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća MO: Martina Cajner Vela, Tamara Božić, Taiba Redžepagić, Ana-Marija Huzjan, Ivana Nemec
Predsjednica Vijeća utvrđuje da je nazočna većina članova Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća MO predlaže usvajanje Zapisnika s prethodne 13. sjednice Vijeća i otvara raspravu o istome. Budući da nema primjedbi na Zapisnik, Vijeće MO KPS jednoglasno usvaja zapisnik s 13. sjednice Vijeća MO KPS.
Predsjednica Vijeća predlaže sljedeći 
DNEVNI RED:

1. Rasprava o uređenju Miramarskog podvožnjaka s ciljem povećanja sigurnosti pješačkog prometa
1. [bookmark: _Hlk105655353]Pritužba građanke R. P. na održavanje fontane i komunalni red te javni red i mir u parku na Trgu kralja Petra Svačića 
1. Pitanja i prijedlozi

VMO KPS jednoglasno je usvojilo novi dnevni red.

1. Rasprava o uređuju Miramarskog podvožnjaka s ciljem povećanja sigurnosti pješačkog prometa 

Vijeće MO KPS raspravljalo je o mogućnostima unaprjeđenja Miramarskog podvožnjaka kako bi se povećala sigurnost pješaka. 
Potpredsjednica vijeća Martina Cajner Vela predložila je da su u tu svrhu postavi duža zaštitna ograda za pješake na pločniku sa zapadne strane podvožnjaka.
Predsjednica vijeća Ana-Marija Huzjan predložila je da se istraže mogućnosti podizanja pločnika sa zapadne strane na isti način kao što je izveden istočni pločnik, odnosno izradu projekta rekonstrukcije. 
Vijeće se složilo da će se ova inicijativa komunicirati s MO Martinovka odnosno VGČ Trnje kako bi se istražile mogućnosti zajedničkog pristupa. 
Nakon što se obave aktivnosti iz prethodnih stavaka, VMO KPS odlučit će o končanom prijedlogu pristupa rješavanja ovog problema. 

2. Pritužba građanke R. P. na održavanje fontane i komunalni red te javni red i mir u parku na Trgu kralja Petra Svačića 

Predsjednica VMO KPS informirala je vijećnice o poduzetim aktivnostima koje su uslijedile nakon pritužbe građanke.

Predsjednica Ana-Marija Huzjan održala je sastanak s predstavnikom GSKG-a, g. Mladenom Veličkovićem, zaduženim za održavanje fontana i drugih objekata, te su dobivene sljedeće informacije:
a) zbog okruženja u kojem se nalazi, bazen fontane često se puni lišćem, grančicama i zemljom što utječe na brzo zagađivanje vode;
b) ljetne temperature potiču stvaranje mikroorganizama u takvom okolišu te plitka voda u fontani pozeleni brže nego inače;
c) izvođač GSKG-a prema rasporedu čisti fontanu svakog četvrtka, što svakako utječe na održavanje čistoće fontane, te smo pozvani prijaviti svako odstupanje od toga rasporeda ako do njega dođe.

VMO KPS složno je da bi svako učestalije čišćenje fontane od jednom tjedno predstavljalo rasipanje gradskih sredstava, no kako bi ista bila što čišća, svakako je potrebno pomnije pratiti pridržava li se izvođač ugovorenog rasporeda.

Predsjednica VMO Ana-Marija Huzjan uputila je i dopis Zagrebačkoj policiji kojim traži učestalije pješačke ophodnje u parku na Trgu kralja Petra Svačića kako bi se spriječilo narušavanje komunalnog reda, a posebice javnog reda i mira asocijalnim ponašanjem pojedinaca. 
Sličan dopis predsjednica je uputila Zagrebačkoj policiji i prošle godine, slijedom kojeg su se ophodnje zaista povećale. 

3. Pitanja i prijedlozi

Vijećnica Taiba Redžepagić zatražila je da se prema informaciji koju je dobila od građana ispita postoji li Rješenje kojim se nalaže ponovno iscrtavanje parkirnih mjesta sa zapadne strane Trga kralja Petra Svačića budući da su ista trenutno iscrtana pod preoštrim kutem što nepotrebno smanjuje broj parkirnih mjesta. 
Predsjednica VMO Ana-Marija Huzjan obvezala se istražiti postoji li takvo Rješenje i što možemo učiniti u tom smislu. 

KLASA: 024-08/22-003/1126
URBROJ: 251-13-11-1-22-2
Zagreb, 31. svibnja 2022.     
Predsjednica Vijeća MO
„Kralj Petar Svačić“
[bookmark: _GoBack]Ana-Marija Huzjan, v.r.
